gl en gl es en es gl gl gl es pt gl gl gl gl gl gl gl gl gl gl gl gl gl gl en gl gl gl gl gl es pt en gl gl gl es pt ca gl gl gl gl gl gl en pt gl gl gl gl es en gl gl gl gl gl es en gl gl gl es en gl gl gl gl gl gl gl gl gl gl gl gl gl gl gl gl gl gl en ja gl en pt gl gl gl gl gl gl gl gl gl gl gl gl gl gl gl gl gl gl gl es gl gl en gl gl gl gl gl gl es gl it gl gl gl gl es pt gl gl gl gl gl gl it es gl gl gl es ja it gl gl gl gl es en pt gl gl es ru gl gl gl gl gl gl gl pt gl gl gl gl gl gl is gl gl pt gl gl gl gl it gl gl gl gl gl gl es gl gl lt en ceb eo gl gl pt en en en fr es es es es fr gl gl nl en de es fr gl en hbs_lat es fr gl gl gl gl gl en gl gl fr gl gl gl gl gl gl gl es gl it gl pt gl gl es gl en gl cs gl gl gl da cs gl gl gl gl gl de gl gl cs lt gl gl gl gl gl gl cs lt gl gl gl da cs gl gl gl cs lt gl gl gl gl gl da cs lt gl gl gl gl gl gl da cs gl gl gl gl cs lt gl gl gl gl da cs gl gl gl gl gl gl cs lt gl gl gl gl gl gl gl fr gl es gl gl gl en gl ca pt gl gl gl gl gl gl gl gl gl gl gl es it gl pt gl da gl gl gl cs lt gl gl gl gl gl gl da cs gl gl gl gl gl gl gl da cs lt gl fr fr en
skip to main | skip to sidebar
O pasado luns tivemos a última sesión do ano 2010. Foi unha sesión conxunta dos clubs de 2º ESO e dos maiores. Aínda que as gripes e o efecto exames do último día fixeron estragos, acudimos 21 a unha sesión con comida navideña presidida por un debuxo do principiño feito pola nosa artista particular. O principiño foi unha obra que gustou a todo o mundo, pero sobre todo aos que a releron, pois descubriron novos puntos de vista. Agradou sobre todo o humanismo que se respira nesta obra chea de símbolos. Fomos revisando un a un todos os personaxes cos que se atopa o principiño e, curiosamente, todos concordaron en que o máis humano é o raposo, que é quen necesita dos demais, que pide crear vínculos e ter alguén por quen esperar. Pareceunos a nós que así é o vinculo que establecemos no noso club.
Desexámosvos a todos unhas boas festas de Nadal, e lembrade: o seguinte libro será "Afirma Pereira, de Antonio Tabucchi. Seguimos así o noso percorrido pola literatura europea, lembrando que tamén en xaneiro nos visitará Carlos Negro coa súa "Makinaria".
Publicado por Beni ás 13:02 0 comentarios
Etiquetas: Afirma pereira, Antoine de Saint-Exupéry, club de segundo, Encontros con autores, O principiño, Sostiene Pereira, Tabucchi
O pazo baleiro no club de 2º
Na sesión de onte tivemos unha interesante charla suscitada pola lectura de O pazo baleiro, de Xabier P. Docampo. Ademais de falar dos personaxes, trama, etc, a conversa xirou arredor dos métodos de investigación e dos actores e instrumentos que esta require. As conclusións ás que chegaron, resumindo, son:
Hai que ter claro o obxectivo e o punto de partida.
Necesítase un bo guía (Celso).
É bo traballar en equipo e dividir o traballo.
Acudir ás fontes de información: documentos (cartas), persoas ( Celso, o historiador...)
Facer postas en común e definir o seguinte paso (nas reunións dos catro amigos con Celso)
Hai que tomar notas, facer esquemas cos datos (árbore xenealóxica...), realizar entrevistas, interpretar os datos...
Necesítase un bo entorno de traballo para que a colaboración sexa eficaz.
Todos os coñecementos previos (por exemplo, os da escola) son necesarios.
Deste xeito, o libro converteuse nun estupendo manual para a realización de traballos escolares, pero tamén nos deu tempo a falar un chisquiño dalgunhas cuestións históricas que aparecen na obra e outros temas que seguen de actualidade (por exemplo, as disputas polas herdanzas).
A próxima sesión farémola conxunta cos maiores, todos leremos O principiño, e será o día 20 de Decembro.
Publicado por Beni ás 19:57 0 comentarios
Etiquetas: club de segundo, O pazo baleiro, Xabier P. Docampo
Club de 1º. Cando petan na porta...
Este ano comezamos o club de lectura de 1º de ESO co libro de contos de medo Cando petan na porta póla noite, de Xabier Docampo. A primeira sesión fíxose fai quince díase esta semana celebrouse a segunda. Os catro relatos tiveron bastante éxito entre os membros; varios decantáronse por “O cumpremortes”, quizais póla posibilidade que plantexa de vencer nada máis e nada menos que á morte!; outros, en cambio, prefiriron o máis cruento e macabro “O Fornadas”, con cadáveres que volven á vida e canibalismo. Estamos intentándoo e é probable que teñamos a sorte de poder contar, nunha sesión final, co mesmo autor no mes de xaneiro.
A segunda lectura que imos emprender, Os megatoxos e o aprendiz do druída trataremos de que veña acompañada dun obradoiro de ilustración co seu autor, Anxo Fariña.
Lembramos que o próximo luns 29 teremos a sesión con 2º ESO, co libro O pazo baleiro, tamén de Xabier P. Docampo.
Publicado por Redacción ás 19:36 0 comentarios
Este libro de poemas de Carlos Negro foi o centro da sesión que tivemos hoxe. Uns poemas cheos de contido para os nosos mozos e mozas. Como non, a sesión centrouse nos problemas que inquedan aos adolescentes, a súa visión do mundo dos adultos, o salto xeneracional, as relacións cos pais, as influencias dos amigos, os amigos mortos.... Os poemas de Carlos Negro leváronnos ata Bruce Springsteen (Born to run, Thunder road...), Kerouac (On the Road) e a xeneración beat, a necesidade de fuxir, os malosos, a carretera, as drogas, a busca continua de algo novo, os dereitos e os deberes.... e, como case sempre, non nos puxemos de acordo. Apaciguamos os ánimos cuns vídeos do Boss e rematamos co Let the sunshine in. O noso próximo libro será, por votación popular, O principiño, de Saint-Exupery.
Ah! grazas a Inés e Marta polas galletas caseiras e que cunda o exemplo.
Publicado por Beni ás 16:51 1 comentarios
Etiquetas: Carlos Negro, Makinaria, sesión.
Nestas dúas últimas semanas o noso club de lectura comezou unha nova singladura. Primeiro coa sesión cos máis veteranos, un grupo no que despois de baixas e novas incorporacións seguimos crecendo: estabamos vinte na sesión. Coma sempre, o libro foi a excusa para dar a nosa opinión sobre temas diversos. Pero arredor de Antígona falouse sobre todo de xustiza, do sentido do deber, da ética e da lei. Asaltounos a dúbida sobre as intencións de Sófocles ao otorgarlle o protagonismo a Antígona. Coma sempre o tempo pasou voando. Quedamos xa en que o próximo libro será Maquinaria, de Carlos Negro. Damoslles as grazas aos ex alumnos que asistiron e invitámolos para a próxima.
Despois tocoulle o turno aos dous grupos de primeiro ciclo, para os que unicamente fixemos unha presentación e fixamos a seguinte obra. Neste caso escollemos dúas obras distintas dun mesmo autor, posto que temos a intención de que sexa este o que comparta os seus libros con nós. Os de 2º ESO lerán O pazo baleiro e os de 1º Cando petan na porta pola noite, ambas de Xabier P. Docampo. Por certo, en segundo somos doce e en primeiro... 19.
Tamén decidimos ir buscando nomes para os distintos clubs e xa temos un logo que en breve poremos no blog.
Publicado por Redacción ás 19:14 1 comentarios
Etiquetas: Antígona, Cando petan na porta pola noite, Carlos Negro, Maquinaria, O pazo baleiro, sesión., Sófocles, Xabier P. Docampo
O próximo luns, día 11 de outubro, faremos a primeira sesión do club de segundo ciclo e bacharelato. Como moitos dos ex, que sodes universitarios, teredes ponte ou aínda non comezastes, estades todos e todas invitados. Xa sabedes, hai que traer comida. Será ás 14,30 e falaremos de Antígona, de Sófocles.
Este ano somos máis que nunca, de tal xeito que fixemos tres clubs: un para 1º de ESO, outro para 2º de ESO e o club de sempre para segundo ciclo e bacharelato. Por fin participa xente de todos os cursos e somos 48 en total. No que se refire aos profes coordinadores, este curso, a parte dos xa coñecidos Beni e Carmen, incorpóranse tamén Sara e Pili.
Ademais de conversar sobre a obra, nesta primeira sesión do luns darémoslle a benvida ás novas incorporacións, explicaremos o funcionamento do club, os compromisos que se adquiren e as actividades que imos levar a cabo ao longo do curso. Teremos que ir pensando en darlle nomes aos tres clubs, porque é unha pesadez iso de ir dicindo os cursos para diferenciarvos.
Publicado por Beni ás 11:00 1 comentarios
Etiquetas: Antígona, Club de lectura, Sófocles
Sesións fin de curso
Entre representación e representación, celebramos sesións os días 22 e 23. A do día 22, sobre Edipo rei, estivo menos concurrida e foi un pouco máis breve do normal, só 45 minutos, posto que estaban a punto de representar a obra de teatro. A pesar diso, deunos tempo a falar sobre as dificultades de lectura da obra, a situar os antecedentes mitolóxicos, a falar sobre a orixe do teatro. Quedamos de acordo en sacarlle partido ao tomo de traxedias de Sófocles e decidíuse continuar con el no verán, para ler Antígona, que será a nosa primeira obra do próximo curso.
A sesión do día 23 cos de 1º de ESO foi un pouco máis longa do normal (durou case dúas horas), para poder darlle un repaso a todo o ciclo troiano. Tamén asistiron algunhas compoñentes do club de maiores. Falamos dos antecedentes do conflito ( a mazá da discordia, o xuizo de Paris) ata a fundación de Roma polos “descendentes”de Eneas. Descubrimos algo sobre a orixe dos mitos, a tradición oral, os inicios da literatura escrita.
Pola nosa banda, estamos moi contentos de como se desenvolveu o club ao longo do curso, polo compromiso de seguir para o próximo, por descubrir persoas interesadas na lectura e nos temas que se derivan dela, por saber escoitar, por saber propoñer, por participar no teatro e por moitas outras cousas... Pasade un moi bo verán.
Publicado por Redacción ás 10:42 2 comentarios
Etiquetas: Agamenón y la guerra de Troya, Anne-Catherine Vivet-Rémy, Club de lectura, Edipo Rei, Sófocles, teatro
O achado do castro. Novas representacións.
Deixamos aquí as fotos das representacións que fixemos os días 22 e 23 para o alumnado do instituto.
Publicado por Redacción ás 19:28 2 comentarios
Etiquetas: Club de lectura, Manuel Núñez Singala, O achado do castro.
Rosa Aneiros, gañadora do premio Xerais, visitou o Bóveda
Rosa Aneiros nunca pensou chegar tan lonxe no mundo da literatura, nin moito menos gañar nun só ano os dous premios máis importantes da literatura galega, o premio Xerais de Novela e o Premio Fundación Caixa Galicia de Literatura Xuvenil.
P-Cal é a traba máis importante que te atopaches para chegar ata aquí?
R-Eu penso que as principais trabas son realmente as que nos poñemos nós mesmos, sobre todo por inseguridade. Moitas das cousas que nós pensamos que son trabas non están máis que na nosa cabeza. É certo, non é un camiño doado, pero é posible. É necesario relativizar todo, para supera-la inseguridade e ser capaz de continuar traballando.
P-Cando sentiches que era posible adicarte a escribir?
R-Me resulta moi dificil verme como escritora. Este é un mundo incerto porque non sei se mañá vou escribir outra obra. Primeiro hai que ter unha idea e ser capaz de tirar por ela e pasas meses con ela na cabeza e entón, xorden as inseguridades, pensas que non a vas a acabar, que non resulta interesante ... Pero estas son cousas suxeitas á dificultade para a elaboración dun texto.
Viaxar axuda a coñecer novas realidades que poden influír directamente na elaboración da na túa obra. Non é necesario viaxar para escribir unha novela, pero si creo que axuda a enriquecer a túa obra, Hay grandísimos escritores que sen saír da súa casa, ou da súa cidade, escriben magníficas novelas, porque a fin de contas do que falamos é do ser humano, e o ser humano é exactamente igual aqui, que na china, que en NY, porque as cousas que nos preocupan, o amor o odio son universais.
P-En Resistencia é moi importante a Historia, que valor lle das na realización dunha obra?
R-Eu discrepo do concepto de novela histórica, porque creo que tódas as novelas o son, no sentido de que están ancoradas nun momento, nunha xeografía determinada, que acaban marcando a traxectoria dos personaxes. A historia é fundamental para entender a vida dos personaxes, a historia de hai máis de cincuenta anos, ou a historia de hai máis de vinte. Tamén onte, onte é historia tamén.
P-Tes algunha idea que nos poidas adiantar sobre futuras obras?
R-Ultimamente estou cun personaxe que se chama Ernesto, que soña cun unicornio e o teño ahí coma espreitanto na orella. Non sei se chegarei a escribi-la súa historia e se realmente se dará algo de si, porque por agora só teño iso.
P-Cando rematas unha obra, permites que a túa familia e amigos a lean ou non te deixas influir pola súa opinión?
R-Aprendín que é mellor deixala ler, porque hai moitas cousas que escapan ós teus ollos e que non están como ti pensabas. Ás persoas máis próximas do meu entorno unha vez terminada a lectura, pregúntolles sobre ela e conta moito o que me din, pero sobre todo o que non me din, e así doume conta de que había cousas que eu quería ou pensaba que estaban e non están. O que é importante non é que te digan, iso de gústame ou non me gusta se non os porqués.
P-E cal é o mellor consello para unha persoa que empeza a escribir e soña con converterse nun escritor recoñecido?
R-O primeiro que lles diría é que non pensen en escribir como un traballo, como unha obligación, senon que disfruten do placer de escribir, da literatura.
P-Pois moitas gracias pola entrevista.
Esta entrevista foi publicada na xornal que enviamos ao país dos estudantes.
Publicado por Yago ás 12:30 1 comentarios
Visita ao Courel do clube de lectura do I.E.S. Alexandre Bóveda
Partimos de Vigo sobre as 8:30. Nada máis entrar no autobús que nos levaría ao lugar onde o autor Uxío Novoneyra, que se conmemora no Día das Letras Galegas deste ano, Beni xa nos propón unha nova mini-lectura para ler polo camiño ao Courel; danos a cada un un folletiño confeccionado en colaboración con Arximiro ( o noso magnífico guía) e segundo as súas indicacións, que nos ensina a grandes rasgos o que vamos ir vendo ao longo da viaxe.
Nun total de 3 horas ininterrumpidas de conversación cos compañeiros chegamos a Quiroga, subimos para a serra do Courel, onde se encontraba a nosa primeira parada, no mirador de Campodola. Alí, o noso guía, previamente advertidos por el mesmo das súas dotes para a xeoloxía, nos explica o relevo do lugar, que consiste nun curioso val cunha formación xeolóxica especial. Refirome ó val coma curioso debido a que formacións deste tipo son moi extrañas no mundo, xa que o efecto das forzas internas da Terra fixeron que as montañas, coma se fosen un mantel, enrrugáranse, deixando un relevo irregular denominado pregamento, no que a erosión puliu a parte alta do val.
Logo de apreciar a fermosa paisaxe que se alzaba sobre os nosos ollos e dedecatarnos da modestia do guía con respecto ós seus coñecementos do campo da xeoloxía, continuamos co traxecto.
Sobre as 11:45 chegamos a Parada, lugar donde o noso autor pasou a súa infancia e adolescencia, lugar que se ve reflexado en moitos dos poemas deste, que eu persoalmente recomendo.
Alí, limos poemas coma Letanía de Galicia entre outros, no que se plasmaban o que tiñamos diante dos nosos ollos, un Courel cheo de vida e cor, por onde parece que non pasan os anos, como se todo seguese igual que cando Novoneyra escribiu tan fermosas e coidadas descricións daquela maravillosa paraxe.
Co ambiente e a natureza pegados as nosas solas dos zapatos deixamos o que fora lugar de residencia do autor, Parada de Moreda, vila de Uxío, e pasamos por lugares como o val das Mouras, a vila de Mercurín e chegamos ata o pico Formigueiros . No autobús, o guía íanos indicando cada un dos lugares polos que estábamos a pasar; a fonte do cervo, na Devesa da Rogueira, un lugar considerado como “o paraíso botánico de Galicia”, xa que nela podes atoparte co 80% de toda a variedade de vexetais da autonomía.
Paramos nun alto ao pé do Formigueiros, onde divisamos no horizonte a fronteira política entre Galicia e León. Política porque no ámbito cultural os costumes e a tradición seguen a ser prácticamente as mesmas tanto nun lado coma no outro; Nas vilas da fronteira de León falan o galego e un dos seus soportes económicos máis importantes é a castaña, igual que nas vilas da fronteira galega.
De alí proseguimos a nosa ruta rumbo a ferrería de Seoane do Courel.
Sobre as 13:00 hrs da mañán chegamos á ferrería Locay, actualmente en reconstrucción, e evidentemente pechada ao público, polo que dela só puidemos observar o gran muíño de auga sobresaíndo da fábrica, que consistía nunha gran roda duns dous metros de diámetro, atravesada por un tronco, o cal transmitía o movemento ao colosal martelo que se situaba dentro da nave, co que se maleaban os futuros utensilios de ferro.
Cos estómagos baleiros e as tripas ruxindo puxemos rumbo cara un dos lugares máis fermosos que teño visto dende facía tempo; un restaurante situado en Ferreirós de Abaixo, O Pontón.
Sobre as dúas e media xa estabamos a rillar na comida; un saboroso churrasco acompañado dunha saudábel ensalada, da que non quedou nin a cebola tan sequera.
Cos estómagos máis que satisfeitos, sobre as catro da tarde subimos ao bus para proseguir a nosa marcha.
Curva tras curva demos coa seguinte parada; o castro de Sobredo, un antigo castro dos séculos III-IV, no que se poden observar os primeiros indicios da introdución da cultura romana nestes pobos. No alto do outeiro continuamos a nosa lectura de poemas mentres observábamos en fronte nosa o castro, tamén coñecido como da Torre. Dende a nosa posición podíase albiscar a gran fenda que deixaron na montaña para defenderse dos posibles ataques inimigos, utilizando un sistema moi parecido ao que usaran os romanos para furar os montes ourensáns en busca do prezado ouro tan presente neste territorio.
De seguido visitamos unha aldea moi antiga chamada Seceda. No traxecto de ida o guía foinos falando da vila; segundo dixo a aldea ata fai tan só once anos estaba prácticamente incomunicada, tendo como única vía de saída un antigo carreiriño de cabalos. Actualmente a vila pasou por un proxecto de rehabilitación, que consistía na reconstrución dalgunhas das casas por parte de propietarios particulares e no empedramento dalgunhas das rúas que atravesan o lugar.
Xusto á entrada atópase unha fonte da que brotaba unha auga límpida e cristalina, que por certo ben boa estaba, non tiña comparación posíbel coa embotellada.
Estivemos paseando polas rúas Secedás uns minutos ata chegar a unha casiña un pouco deteriorada. Ao entrares dentro puidemos observar coma o paso do tempo fixera acto de presenza na estrutura da casa, tanto era así que ao fondo podíase observar unha das paredes feitas de ladrillo, que, non quedando nada estético debido a que as demáis paredes eran de pedra, seguramente o propietario viuse na obriga de facelo con estes materiais debido ao perigo de derrube que sufría o fogar.
E con esta visita á aldea de Seceda e unha viaxe de volta a Vigo dunhas tres horas máis ou menos demos por rematada a ruta literaria deste ano 2010.
Espero que vos teña gustado a crónica que acabades de ler sobre este día tan especial e agardo por vós a que vos animedes a entrar no clube, se polo contrario xa estades nel, espero que vos gustara a excursión tanto coma min.
Publicado por Yago ás 18:29 6 comentarios
Etiquetas: Club de lectura, Club de primeiro, Uxío Novoneyra
O Alexandre Bóveda coa lectura.
ESTE É O ARTIGO PUBLICADO POR MARTA NO XORNAL QUE FIXERON PARA "EL PAIS DE LOS ESTUDIANTES". Non se publicou aquí mentres non rematou o concurso.
O IES Alexandre Bóveda leva xa un par de anos a desenvolver un grande labor dirixido ao pulo da lectura como forma de ocio e de formación entre os estudantes do centro. Este ano 2010 as fronteiras do clube derrubáronse e abríronse as portas ao alumnado dos primeiros cursos de ESO, iniciativa que acadou un grande éxito. Actualmente realizan as súas actividades dous clubes paralelamente, un formado con alumnos dos cursos superiores e outro formado por alumnado de primeiro curso de ESO.
O clube de lectura desvolve a súa actividade mediante reunións periódicas que congregan a todos os membros e nas cales tratamos os libros elixidos e decímos o libro que se lerá para a seguinte sesión. Nas reunións todos os lectores temos a nosa quenda de palabra para comentar as nosas perspectivas sobre a lectura e para devater calquer aspecto de interés. Trátanse temas tan nimios coma as nosas preferencias cara os protagonistas á vez que buscamos a parte máis filosófica da lectura para conseguir entendela dende un punto máis prosaico coa busqueda da conexión cos escritos. Como é de supoñer, os escritores.
Kafka, O estranxeiro, por Albert Camus; vVixía entre o centeo, por Jerome David Salinger...
Este modesto proxecto naceu no seo da nosa biblioteca, de man do bibliotecario e profesor de latín Benigno. A súa vez está a fomentar numerosas actividades independentes mediante as cales incita os estudantes á lectura a través de concursos e premios con plataformas tales como: libro do mes, lector do ano, olimpiadas do saber... Tamén se levan a cabo certames de cartas de amor, minirelatos de terror, deseño de portadas... Todo isto otórgalle á biblioteca un carácter moito máis dinámico e educativo converténdoa nun lugar máis apacible e atractivo para todo o alumnado e o profesorado.
Publicado por Beni ás 12:33 1 comentarios
Despois do encontro con Miguel Vázquez Freire do día 23, crónica que podedes v er no blog da biblioteca, e ante a imposibilidade de poder asistir todos á charla de Antón Riveiro Coello, decidimos que, antes de poñernos con Edipo Rei, imos botarlle man a Os Eidos, de Uxío Novoneyra, o poeta homenaxeado este ano no Día das Letras Galegas. Faremos unha sesión para comentar algúns dos poemas máis salientables e escolleremos aqueles que imos ler en público o día que fagamos a ruta literaria polo Courel (seguramente o 24 de maio). Ao Caurel iremos todos os membros dos dous clubs de lectura.
Para 1º ESO, a próxima sesión xirará arredor do libro de Xavier P. Docampo Cando petan na porta pola noite, e a última lectura do curso gardará relación con Grecia, o tema do seu proxecto interdisciplinar: leremos Agamenón y la guerra de Troya de Anne-Catherine Vivet-Rémy.
Publicado por Beni ás 11:18 0 comentarios
Etiquetas: Agamenón y la guerra de Troya, Anne-Catherine Vivet-Rémy, Cando petan na porta pola noite, Club de lectura, Edipo Rei, Os eidos, Sófocles, Uxío Novoneyra, Xavier P. Docampo
Sesión conxunta dos dous clubs
O pasado Luns 12, Día do libro infantil e xuvenil, celebramos unha sesión conxunta dos dous clubs de lectura. Os de primeiro ESO viñeron por vez primeira a unha sesión con comida na biblioteca. Os do club de "veteranos" fixeron de anfitrións. A experiencia resultou positiva, pois tratábase de que a xente nova puidese observar como se desenvolven os debates, aínda que tamén participaron. Para esta ocasión os máis veteranos traían preparado " O vixía no centeo", de Salinger, e os de primeiro viñan con "Chamádeme Simbad" de Francisco Castro. Este último autor estará o próximo mércores 21 con eles para falar da súa obra, pois non se puido facer o día 14.
Esperamos unha crónica da sesión por parte dalgún dos que participastes.
Acordamos que, ademais de "As rulas de Bakunin", de Riveiro Coello, leremos unha traxedia grega, seguramente "Edipo Rei", para rematar o curso en consonancia coa exposición sobre Grecia que preparan os do Proxecto Interdisciplinar.
Publicado por Beni ás 21:49 0 comentarios
Etiquetas: Chamádeme Simbad, Francisco castro, O vixía no centeo, Salinger
Matilda para 1º de ESO
O pasado luns tivemos unha sesión do club de lectura prometedora. Esta vez xuntámonos cosa mozos e mozas de primeiro da ESO, que primeiro participaron no concurso "O libro do mes" (dez minutiños para contestar a un cuestionario sobre o libro) e a continuación cambiamos algunhas impresións sobre Matilda, un libro que gustou a todos/as. Esta vez xa foron emitindo opinións particulares sobre diversos temas: a familia, a educación, o afecto, o mundo do traballo... Quedamos de acordo en ler para unha próxima sesión Chamádeme Simbad, de Francisco Castro. Faremos a sesión, conxunta cos do club dos demais cursos, o día 12 de Abril (Día do libro infantil e xuvenil) e por primeira vez quedarán con nós a comer na biblioteca. Posteriormente, o día 14, teremos un encontro con Francisco castro.
Tamén demos o nome da gañadora do concurso do mes anterior, Denise, á espera de coñecer os resultados deste mes. Deixamos unhas fotos dos lectores/as participando no concurso.
Publicado por Beni ás 22:36 0 comentarios
Etiquetas: Chamádeme Simbad, Club de lectura, Francisco castro, Libro do mes, Matilda, Roald Dahl, Simbad
Comendo con Pablo Neruda
O pasado día 22 tivemos unha sesión atípica: estivemos falando só de poesía, tendo como libro de cabeceira Veinte poemas de amor y una canción desesperada. Cumprimos así o desexo dalgúns compoñentes que levaban tempo pedindo poesía. Como non, aproveitamos ese mes de febreiro adicado ao amor. Pero descubrimos que non só do amor vive a poesía, e que incluso a poesía de amor se desenvolve en planos moi diversos: falamos do outono, da primavera, de Marisol e Marisombra, de amores platónicos, de amores xuvenís, de amores tardíos, de amores interesados, de erotismo... pero tamén fixemos un repaso da figura do poeta. Por medio duns vídeos documentais repasamos a vida de Neruda e tamén os feitos que influíron na súa poesía: a Guerra Civil española, o exilio, a política chilena, Isla Negra, Italia, o Nobel, as súas mulleres, o compromiso social... Unha morea de feitos que viron a luz co pretexto de falar de poesía amorosa. Alegrounos moito comprobar que sempre que falamos algo de poesía acaba aparecendo na boca dos membros do club a nosa Rosalía... sempre Rosalía. Parece que de algo serviron esas rutas literarias.
Planificamos as próximas lecturas: Anxos en tempos de chuvia, de Miguel vázquez Freire; O vixía no centeo, de Salinger e As rulas de Bakunin, de Antón Riveiro Coello. Miguel e Antón estarán con nós na biblioteca. Tamén voltará á biblio Francisco Castro, para estar cos do club de primeiro e falar de Chamádeme Simbad.
Os ensaios da obra de teatro van a bo ritmo e xa temos falado da ruta literaria ao Courel.
Publicado por Beni ás 18:37 1 comentarios
Etiquetas: Club de lectura, Pablo Neruda, Veinte poemas de amor
A voltas co amor. Pablo Neruda
Despois da lectura de Resistencia, de Rosa Aneiros, retomamos a idea coa que iniciamos o curso de ler e comentar grandes autores do século XX. Este mes, no que andamos enredados co amor, tócalle o turno a Pablo Neruda e os Veinte poemas de amor y una canción desesperada. satisfacemos así tamén o vello requerimento de ler poesía no club de lectura. A finais de febreiro teremos unha xuntanza especial con música incluída. Invitamos xa dende agora aos antigos compoñentes do club: xa sabedes que estades todos/as invitados. Estade atentos ao blog para ver a data exacta da sesión. Mentras tanto, que Cupido vos sexa propicio.
Publicado por Redacción ás 11:29 1 comentarios
Etiquetas: Cartas de amor, Club de lectura, Neruda, Pablo Neruda, Poesía, Veinte poemas de amor
Matilda para o club de 1º ESO
O noso próximo libro é Matilda, de Roald Dahl, autor tamén de Charlie e a fábrica de chocolate. A obra foi escrita en 1988, dous anos antes da morte do autor. Xa temos na biblio os exemplares da edición galega. Picade nos enlaces para máis información. Tamén podedes visitar a páxina oficial adicada ao autor.
Sen ter cumpridos os cinco anos, Matilda xa leu a numerosos autores e ten uns enormes coñecementos. Pero os seus non se preocupan por ela e anímana a ver a televisión, negándose a mercarlle libros. Mentras eles están fóra, ela vai á biblioteca e cando comeza a escola sabe máis cós compañeiros. Máis tarde descubrirá que ten poderes...
Estaremos con esta lectura ata despois de carnaval. Como sempre, haberá concurso sobre o libro, ademáis da sesión conxunta na que expresaredes as vosas impresións.
Publicado por Redacción ás 09:34 4 comentarios
Etiquetas: Club de primeiro, Matilda, Roald Dahl
Rosa Aneiros visitou a biblioteca
Onte, día mércores 27 de Xaneiro, nas derradeiras dúas horas a autora de Resistencia, Sol de Inverno, Eu de maior quero ser, Rosa Aneiros, entretivo a parte do alumnado da ESO cunha animada charla na que mostrou a unha Rosa moi viva e amigable. Esta muller de tan só 33 anos e xa unha autora recoñecida que, na súa corta carreira litararia leva recibidos unha chea de premios como: Premio da Fundación Caixa Galicia de Literatura, Premio Xerais de Novela 2009...
Na súa charla ela presentóusenos como unha muller que segue a sentirse una moza que nunca pensara que acadaría unha fama tan grande cunha idade tan temprana. Dunha maneira moi humilde explicounos a importancia que teñen pra ela os lectores e a forma que temos nós de interpretar as ideas que ela intenta plasmar nas súas novelas. Animou a todos aqueles ós que lle gusta escribir ou realizar algunha outra actividade artística e cultural, a perseguir os nosos soños e loitar polo que queremos. Que a dedicación e o esforzo é o que fixo que ela poidese acadar tanto éxito, que non foi cousa de sorte, que ela non é un xenio senón unha persoa moi traballadora que pasou horas e horas sobre o papel tentando redactar as idea que afloraban na súa imaxinación.
Tras falarnos de algúns dos encontros que tivo con outros lectores e das perspectivas que eles tiñan sobre o seu traballo chegou a hora das preguntas. Foi formidable a forma en que respondía ás preguntas dunha maneira sinceira que me pareceu, persoalmente, admirable. Confiounos que o seguinte libro que está a escribir pretende facelo en 1º persoa tras redactar xa en 3ª e 2ª persoa. Confesounos que para ela a 1ª persoa presentábaselle coma un reto que pretende acadar.
As preguntas remataron e a autora e xornalista pasou a firma de volumes.
Cando acabou esta tarefa amablemente aceptou que algúns dos alumnos de 4ºA lle fixesen unha curta entrevista sobre ó seu traballo.
Publicado por Redacción ás 11:55 2 comentarios
Etiquetas: Club de lectura, Resistencia, Rosa Aneiros
O próximo mércores 27 faremos unha sesión moi especial do club de lectura. Visitaranos Rosa Aneiros para falar de Resistencia, unha novela que non vai nada mal para esta semana da Paz. Alí estaremos o club de lectura e máis o alumnado de 4º que preparou a novela nas aulas. Algúns membros do club que non son de 4º escolleron a lectura de Ás de bolboreta, novela gañadora do Premio Fundación Caixa Galicia de literatura xuvenil 2009. Esperamos que as novas redactoras do blog comecen a súa andaina relatándonos como transcorreu a sesión.
Publicado por Beni ás 12:46 0 comentarios
Etiquetas: Ás de bolboreta, Resistencia, Rosa Aneiros
Déixovos as fotos das sesións da Metamorfose-O estranxeiro e de Eidolon.
Na sesión Metamorfose - O estranxeiro pasamos un dos mellores momentos dende o comezo do club, pois xa todos/as vos lanzades a opinar, e ademáis con opinións enfrontadas: dende o afecto por Gregor Samsa, pasando pola análise da vida de Kafka, ata a rabexa que produce a inacción de Mersault. Tivemos tamén participando aos exalumnos/as Pablo, Alba e Iris, aos que lles agradecemos a súa participación e quedan oinvitados para a próxima.
Como vedes, tivemos o blog un puoca parado, á espera de saber se iamos poder continuar. Agora sabemos que temos subvención para seguir e ademáis contaremos con novas redactoras que irán actualizando e vos poderán contar máis cousas das nosas sesións. Tamén andamos de cámara caída, por iso as poucas fotos que hai son feitas co móbil.
De Eidolon fixemos dúas sesións, moi concurridas pero con pouca participación no que a opinións se refire: temos en conta que sodes de primeiro e supoño que para a próxima xa vos atreveredes máis. Entre os membros do club fíxose tamén o concurso "o libro do mes", do que axiña daremos os resultados.
Publicado por Redacción ás 19:18 0 comentarios
Etiquetas: A metamorfose, camus, Eidolon, Johnson, Kafka, O estranxeiro
Publicacións máis recentes Publicacións máis antigas Inicio
Subscribirse a: Publicacións (Atom)
De cando en vez len neste blog
Libro do mes: Viaxe ó centro da terra
Libro: Males de Cabeza
François Truffaut (París, 6 de febreiro de 1932 - 21 de outubro de 1984)
A noite americana (1973) (Oscar á mellor película en lingua non inglesa).
Os catrocentos golpes (1959).
Tirade sobre o pianista (1960
Jules e Jim (1962),
O amor aos vinte anos (1962).
A sirena do Mississippi (1969).
Diario íntimo de Adele H (1975).
O amante do amor (1977).
O último metro (1980).
A muller de á beira (1981).
Vivamente o domingo (1982).
SÚCUBO: Demo feminino que, segundo crenzas supersticiosas cohabita cos home. (Ïncubo: demo en figura de home que ten trato cunha muller).
BURCHE: Torre de defensa
CILLERERO: Nalgunhas ordenes relixiosas, mordomo do mosteiro.
Pola mole, e pola forma, o Edificio era similar a Castel Urbino ou a Castel dal Monte, ...
... nesta cela do querido mosteiro de Melk, onde aínda me retine o meu corpo pesado e enfermo, ...
Personaxes de "O nome da Rosa" debuxados por U. Ecco
O pazo baleiro no club de 2º
Club de 1º. Cando petan na porta...
Antígona. Estamos de volta.
Sesións fin de curso
O achado do castro. Novas representacións.
Rosa Aneiros, gañadora do premio Xerais, visitou o...
Visita ao Courel do clube de lectura do I.E.S. Ale...
O Alexandre Bóveda coa lectura.
Sesión conxunta dos dous clubs
Matilda para 1º de ESO
Comendo con Pablo Neruda
A voltas co amor. Pablo Neruda
Matilda para o club de 1º ESO
Rosa Aneiros visitou a biblioteca